stanford-oval/wikipedia huggingface dataset:
Bantukielet
Bantukieliä

Bantukieliä on satoja. Niistä tunnetuin on swahilin kieli, jota käytetään laajasti opetuksen, hallinnon ja kaupan kielenä Itä- ja Keski-Afrikassa. Äidinkielenä sitäkin puhuu kuitenkin vain suhteellisen pieni joukko ihmisiä Afrikan itärannikolla, noin viisi miljoonaa. Toisena kielenä puhuvia on kuitenkin jopa 30 miljoonaa..
Muita tärkeitä bantukieliä ovat mm:
ruanda
kongo ja sen pohjalta muotoutunut kreoli kituba
luluanluba
lingala
shona
zulu
xhosa
njandža eli chichewa
sotho
ganda
runyakitara
herero
Bantukielten samankaltaisuus

Bantukielet ovat huomattavan samanlaisia keskenään, mikä tulee ilmi sekä kieliopista että sanastosta. Alla olevan taulukon avulla voi vertailla eräiden bantukielten sanoja toisiinsa.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| kikongo | lingala | ruanda | swahili | shona | sotho | zulu | suomi |
| muntu | motu | umuntu | mtu | muntu | motho | umuntu | ihminen |
| mafuta | mafuta | mafuta | mafuta | mafuta | oli | uowoyela | öljy, rasva |
| nyama, musuni | mosuni | inyama | nyama | nyama | nama | inyama | liha |
| nyama | niama | inyamaswa | mnyama | nyama | nyamatsane | isilwane | eläin (saalis) |
| nyoka | nioka | inzoka | nyoka | nyoka | noha | inyoka | käärme |
| nti | mwete | igiti | mti | muti | sefate | umuti | puu |
| nzila | nzela | inzira | njia | nzira | tsela | indlela | tie |
| zulu | likolo | ijuru | mbingu |  | lehodimo | izulu | taivas |
Aiheesta muualla

Kuvia tai muita tiedostoja aiheesta Bantukielet Wikimedia Commonsissa
Budapestin festivaaliorkesteri

Budapestin festivaaliorkesteri on unkarilainen sinfoniaorkesteri, joka perustettiin vuonna 1983. Gramophone sijoitti sen 2008 maailman sinfoniaorkestereiden arvioinnissaan yhdeksännelle sijalle.[lähde? ]
Orkesterin perustaja ja pitkäaikainen musiikillinen johtaja on Ivan Fischer.[lähde? ]
Aiheesta muualla

Virallinen sivusto
Butch Moore

| Butch Moore |
| --- | --- |
 Butch Moore Eurovision laulukilpailussa 1965
Henkilötiedot
Koko nimi:  James Augustine Moore
Syntynyt: 10. tammikuuta 1938 Dublin, Irlanti
Kuollut: 3. huhtikuuta 2001 (63 vuotta) Yhdysvallat
Ammatti:  laulaja
Muusikko
Tyylilajit:  popmusiikki 
Yhtyeet:  The Capitol Showband Butch and Maeve
Levy-yhtiöt:  Pye Records 
  [ Muokkaa Wikidatassa ] [ ohje ]  
James Augustine "Butch" Moore (10. tammikuuta 1938 – 3. huhtikuuta 2001) oli irlantilainen laulaja.
Moore perusti 1950-luvun puolivälissä yhtyeen Melochords, mutta saavutti suurempaa suosiota vuonna 1959 perustetun The Capitol Showband -yhtyeen solistina.
Moore valittiin 1965 Irlannin ensimmäiseksi edustajaksi Eurovision laulukilpailuun, jossa hän sijoittui kuudenneksi kappaleella Walking the Streets in the Rain . Moore osallistui myöhemmin Irlannin euroviisukarsintaan vuonna 1966 kappaleella Why Don't You Believe in Her?, joka sijoittui karsinnassa neljänneksi sekä I See Your Face, joka jäi karsinnassa jaetulle viimeiselle sijalle ja vuonna 1969 kappaleella Too Late, joka jäi karsinnassa viimeiseksi.
Moore muutti vuonna 1970 Yhdysvaltoihin, jossa asui loppuelämänsä. Vuonna 1972 Moore meni naimisiin irlantilaisen laulaja Maeve Mulvanyn kanssa, ja he perustivat yhtyeen Butch and Maeve sekä omistivat heidän kappaleensa mukaan nimetyn The Parting Glass -pubin Massachusettsissa. Moore kuoli sydänkohtaukseen 3. huhtikuuta 2001.
Cheddar (juusto)

Cheddar-juustoa.
Cheddar on alun perin englantilainen lehmänmaidosta valmistettava kova juusto, joka on tehty hauduttamalla juustoa yli +28 celsiusasteen lämpötilassa. Nykyisen kaltaista cheddaria on valmistettu jo ainakin vuodesta 1100.
Cheddar on nimetty Somersetissä sijaitsevan Cheddarin kylän mukaan, jossa juustoa varastoitiin luolissa. Euroopan unionissa on myönnetty suojattu alkuperänimitys West Country Farmhouse Cheddar Somersetin, Devonin, Dorsetin tai Cornwallin kreivikunnissa perinteisillä menetelmillä valmistetuille cheddarjuustoille.
Hampurilaisissa käytettävää juustoa kutsutaan usein cheddariksi, vaikka se ei tavallisesti ole aitoa cheddaria vaan yleensä sulatejuustoa. Cheddaria käytetään myös mausteena juustonaksuissa.[lähde? ]
Budapesti Corvinus Egyetem

Yliopiston päärakennus.
Uusi Közraktár-kadun rakennus valmistui vuonna 2007.
Budapesti Corvinus Egyetem on yliopisto Budapestissa, Unkarissa. Sen opetus on painottunut talous- ja hallintotieteisiin, mutta se tarjoaa myös muiden tieteenalojen opetusta. Se on toistuvasti ollut Financial Timesin parhaiden taloustieteen korkeakoulujen listalla.
Aiheesta muualla

Kuvia tai muita tiedostoja aiheesta Budapesti Corvinus Egyetem Wikimedia Commonsissa
Baijerin kuningaskunta

Baijerin kuningaskunta (saks. Königreich Bayern) oli perustuslaillinen monarkia vuosina 1806–1918 nykyisen Saksan alueella. Sen pääkaupunki oli München.
Historia

Baijerin vaali­ruhtinas­kunnasta tuli kuningaskunta vuonna 1806, kun Pyhä saksalais-roomalainen keisarikunta lakkautettiin Napoleonin sotien yhteydessä. Napoleonin ja Frans II:n edustajien tapaninpäivänä 1805 solmiman Pressburgin rauhan ehtoihin kuului, että eräät Napoleonin kanssa liittoutuneet Saksan ruhtinaskunnat korotettaisiin kuningaskunniksi. Baijerin vaaliruhtinas omaksui kuninkuuden ja hallitsijanimen Maksimilian I virallisesti 1. tammikuuta 1806. Baijeri oli yksi Napoleonia tukeneen Reinin liiton (1806–1813) perustajajäsenistä.
Saksan yhdistyessä Preussin johdolla keisarikunnaksi vuonna 1871 Baijerista tuli yksi Saksan osavaltioista, jonka kuningas oli keisarin alaisuudessa. Kuningaskunnan nykyinen seuraajavaltio on Baijerin vapaavaltio, joka syntyi Saksan muututtua tasavallaksi vuonna 1918.
Baijerin kuninkaat

Maksimilian I Joosef (1806–1825)
Ludvig I (1825–1848)
Maksimilian II (1848–1864)
Ludvig II (1864–1886)
Otto I (1886–1913)
Ludvig III (1913–1918)
Aiheesta muualla

Kuvia tai muita tiedostoja aiheesta Baijerin kuningaskunta Wikimedia Commonsissa
Cheder

Cheder Meronissa, Palestiinassa vuonna 1912.
Cheder (hepr. ‏חדר‎ ’huone’) on koulu, jossa opetetaan juutalaisuuden ja heprean kielen alkeita.
Chederit olivat yleisiä Euroopassa aina 1700-luvun lopulle. Oppitunnit pidettiin opettajan kotona ja opettajat saivat palkkaa juutalaisyhteisöltä tai oppilaiden vanhemmilta. Tavallisesti vain pojat osallistuivat oppitunneille. Äidit vastasivat tyttöjen opetuksesta kotioloissa. Eri-ikäisiä poikia koulutettiin samassa luokassa.
Pojat aloittivat koulun noin viiden vuoden iässä ja opittuaan heprealaisen kirjaimiston ja opittuaan lukemaan hepreaa he alkoivat opiskella Tooraa. Chederien pääasialliset opetusmenetelmät olivat ääneenluku ja ulkoaopettelu. 13–14 vuoden iässä poikien koulutus chederissä loppui ja vietettiin bar mitsvaa.
Niiden, jotka halusivat ryhtyä rabbiksi tai soferiksi, oli jatkettava opintoja ješivassa. Tunnetuimmat eurooppalaiset ješivat sijaitsivat Wormsissa, Fürthissä ja Prahassa.
1700-luvun lopulla cheder-järjestelmästä tuli juutalaisortodoksien ja haskala-liikkeen kritiikin kohde.
Ortodoksien kritiikki kohdistui opettajiin, joiden he katsoivat olevan epäpäteviä. Tuolloin cheder-opettajille maksettiin vain vähän, ja ansaitakseen elantonsa heidän oli työskenneltävä myös muissa ammateissa, kuten teurastajina, laulajina tai jopa haudankaivajina. Opettajat päästivät oppilaat liian helpolla, koska he saivat enemmän rahaa vaativammista oppitunneista.
Haskala-liike oli valistuksen ajan liike, ja se kritisoi cheder-järjestelmää kokonaisuudessaan sanoen sen estävän juutalaisten integroitumista osaksi muuta yhteiskuntaa. He ehdottivat lisäoppitunteja maallisemmista aiheista, kuten maantiedosta ja opetusmaassa käytetystä kielestä. Ideat otettiin käyttöön 1700-luvun lopulla Saksassa, jossa perustettiin reformikouluja. Tämä yhdessä yleisen oppivelvollisuuden käyttöönoton myötä johti cheder-järjestelmän häviämiseen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cheder
Bowie (Maryland)

| Bowie |
| --- | --- |

 Koordinaatit: 38°57′53″N, 76°44′40″W 
Valtio:  Yhdysvallat
Osavaltio:  Maryland
Piirikunta:  Prince George
Hallinto:  
 – Pormestari:  G. Frederick Robinson
Pinta-ala:  
 – Kokonaispinta-ala:  41.8 km²
 – Josta vettä:  0.1 km² 
Korkeus:  47 m
Väkiluku (2000):  50 269
 – Väestötiheys:  1 205.5 as./km²
Aikavyöhyke:  UTC-5
 – Kesäaika:  UTC-4
Motto::  ”Growth, Unity and Progress”
 
 www.cityofbowie.org 
Infobox OKVirheellinen NIMI-arvo: 
Bowie
Bowie on yhdysvaltalainen kaupunki Prince Georgen piirikunnassa, Marylandissa. Sen pinta-ala on 41,8 km² ja väkiluku 50 269 (2000). Kaupunki perustettiin rautatien yhteyteen 1800-luvulla. Nimenä oli Huntington City, kunnes se muutettiin Oden Bowien mukaan nykyiseen muotoonsa.
Bowiessa sijaitsee tätä nykyä muun muassa Huntington Railroad Museum.
Aiheesta muualla

Kuvia tai muita tiedostoja aiheesta Bowie Wikimedia Commonsissa
Bowien viralliset verkkosivut (englanniksi)
CityTownInfo.com (englanniksi)
Alternativet

| Alternativet |
| --- | --- |
  
  
  
Perustettu:  27. marraskuuta 2013
Puheenjohtaja:  Franciska Rosenkilde
Ideologia:   vihreä liike 
Poliittinen kirjo:  keskusta-vasemmisto
Kansankäräjät:  6 / 179 (2022)
Euroopan parlamentti:  0 / 14 (2019)
Alueet:  0 / 205 (2021)
Kunnat:  5 / 2 436 (2021)
Nuorisojärjestö:  Alternativets Unge
Kotisivu:  alternativet.dk
Infobox OKNimi-testi OK: 
Alternativetin ehdokkaat Rune Wingård ja Uffe Elbæk keräämässä allekirjoituksia Kööpenhaminassa syyskuussa 2014.
Alternativet (suom. Vaihtoehto) on tanskalainen vihreä puolue, jonka perusti marraskuussa 2013 entinen kulttuuriministeri Uffe Elbæk, joka oli aiemmin edustanut Radikaalia Venstreä.
Alternativet osallistui ensimmäisen kerran vaaleihin vuoden 2015 kansankäräjävaaleissa, missä se ylitti kahden prosentin äänikynnyksen saaden lähes viisi prosenttia äänistä ja yhdeksän paikkaa kansankäräjille. Puolue ajoi vaaliohjelmassaan muun muassa 30-tuntista työviikkoa ja täysin uusiutuvaan energiaan tukeutuvaa taloutta. Alternativetin puheenjohtaja Elbæk lupasi myös tukea sosiaalidemokraattien Helle Thorning-Schmidtiä pääministeriksi.
Arvot ja politiikka

Alternativet on kertonut haluavansa elinvoimaista ja osallistavaa poliittista kulttuuria, jossa panostetaan osallistumiseen ja sitoutumiseen. Puolueella on kuusi ydinarvoa, jotka luonnehtivat puolueen työprosesseja niin sisäisesti, ulkoisesti kuin politiikan suunnittelussa. Nämä arvot ovat rohkeus, anteliaisuus, läpinäkyvyys, nöyryys, huumori ja empatia. Perustamisvaiheessa puolue kutsui tanskalaisia osallistumaan puolueen ohjelman kehittämiseen. Keväällä 2014 puolueen ohjelman suunnitteluun osallistui yli 700 henkilöä 20 tilaisuudessa.
Alternativet työskentelee sääntöjensä mukaan kestävän siirtymän puolesta ja vihreys on vallitseva piirre niin politiikassa kuin visuaalisessa ilmaisussa. Puolue kannattaa taloudellisen kestävyyden ohella myös vihreyttä ja sosiaalista kestävyyttä. Ilmasto, ympäristö ja luonto ovat hallitsevia poliittisia teemoja. Muita tärkeitä teemoja ovat yrittäjyys, tasa-arvo ja monimuotoisuus, kannabiksen käytön laillistaminen sekä kansalaispalkan ajaminen. Vaikka Alternativet on korostanut perinteisestä vasemmisto-oikeisto-jaosta luopumista, niiden poliittisia teemoja on luonnehdittu vasemmistolaisiksi.
Historia

Alternativet perustettiin 23. marraskuuta 2013 entisen Radikaali Venstren kulttuuriministeri Uffe Elbækin toimesta, joka oli eronnut puolueesta 17. syyskuuta 2013. Puolueen esittelivät Uffe Elbæk ja Josephine Fock Christiansborgissa 27. marraskuuta 2013. Fock oli toiminut aikaisemmin mm. ammattiyhdistysliikkeessä. Alternativet asetti ehdokkaita kansankäräjävaaleissa 2015 ja puolueen listakirjaimeksi annettiin Å.
Kahden itsenäisen puolueen, Vegaanipuolueen ja Vihreiden yhteenliittymä Grøn Alliance liitettiin Alternativetiin 19. syyskuuta 2022. Tarkoituksena oli lisätä vihreän siiven mahdollisuuksia kansankäräjillä seuraavissa vaaleissa. Lokakuussa 2022 puolueeseen liitettiin myös Klimapartiet Momentum, jonka Alternativet entinen kansanedustaja Theresa Scavenius oli perustanut maaliskuussa 2021.
Organisaatio > Osallistavuus

Altertnativetin tarkoitus on olla puolueen ohella myös poliittinen liike, ja siten Alternativet on luonut monia erilaisia osallistumis- ja vaikuttamismahdollisuuksia puolueen poliittisiin päätöksiin. Esimerkkejä ruohonjuuritason demokratiasta on ollut digitaalisen osallistumisen mahdollisuus puoluekokouksissa. Jäsenyysmandaatti antaa puolueen jäsenille mahdollisuuden päättää, kuinka puolueen tulisi äänestää kansankäräjillä eriävien mielipiteiden tilanteessa. Tällainen äänestys toteutettiin neljä kertaa kaudella 2017-2019.
Organisaatio > Puoluekoneisto

Alternativetilla on myös useita piirteitä, jotka ovat yhteneväisiä vakiintuneiden puolueiden kanssa. Puolue on järjestäytynyt kansalliseen, alueellisiin ja paikallisiin yhdistyksiin. Puolueella on noin 100 paikallista puolueyhdistystä kymmenessä vaalipiirissä. Puolueenjäseneksi voi liittyä kuka tahansa puolueen asiaa kannattava henkilö. Jokaisella jäsenellä on äänioikeus puoluekokouksessa. Puoluekokouksessa valitaan puolueen johtaja ja johtokunta. Johtokunta käyttää puolueen operatiivista valtaa.
Organisaatio > Poliittinen foorumi

Poliittinen foorumi on puolueen strateginen, poliittinen kehitys- ja johtamisfoorumi, joka päättää puolueen poliittista tavoitteista ja ajamista muutoksista. Poliittinen foorumi koostuu poliittisista johtajista, joita on kaksi kustakin vaalipiiristä sekä kolmesta johtokunnan jäsenestä, kahdesta Alternativet Ungen edusajasta sekä enintään 15 jäsenestä, jotka valitaan puolueen edustajista. Poliittisen foorumin tarkoitus on varmistaa, että ruohonjuuritason demokratiasta tulevat ideat ja aloitteet yhtyvät puolueen arvoihin.
Vaalihistoria > Kansankäräjät

| Vaalit | Johtaja | Kannatus> Äänet | Kannatus>  % | Paikat | +/– | Hallitus |
| --- | --- | --- | --- | --- | --- | --- |
| 2015 | Uffe Elbæk | 168 788 | 4,8 % | 9 / 179 | Uusi | Oppositio |
| 2019 | Uffe Elbæk | 104 148 | 3,0 % | 5 / 179 |  4 | Oppositio |
| 2022 | Franciska Rosenkilde | 117 567 | 3,3 % | 6 / 179 |  1 | Oppositio |
Vaalihistoria > Euroopan parlamentti

| Vaalit | Kannatus> Äänet | Kannatus>  % | Paikat | +/– |
| --- | --- | --- | --- | --- |
| 2019 | 92 964 | 3,4 % | 0 / 14 | Uusi |
Merkittäviä henkilöitä > Puheenjohtajat

2013–2020: Uffe Elbæk
2020: Josephine Fock
2020–2021: Torsten Gejl
2021– Franciska Rosenkilde
Merkittäviä henkilöitä > Nykyiset kansanedustajat (2022–2026)

Helene Liliendahl Brydensholt
Sascha Faxe
Torsten Gejl
Christina Olumeko
Franciska Rosenkilde
Theresa Scavenius
Merkittäviä henkilöitä > Entiset kansanedustajat

Uffe Elbæk (2015–2020)
Josephine Fock (2015–2020)
Rasmus Nordqvist (2015–2020)
René Gade (2015–2020)
Carolina Magdalene Maier (2015–2020)
Roger Matthisen (2015–2020)
Christian Poll (2015–2020)
Ulla Sandbæk (2015–2020)
Sikandar Siddique (2019–2020)
Susanne Zimmer (2019–2020)
Aiheesta muualla

Alternativet (tanskaksi, englanniksi)
Australopithecus afarensis

| Australopithecus afarensis |
| --- | --- |
 Lucy
 Plioseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Isot ihmisapinat Hominidae
Alaheimo::  Homininae
Tribus::  Hominini
Alatribus::  Hominina
Suku::  Australopithecus
Laji::  afarensis
Kaksiosainen nimi
 Australopithecus afarensis  Johanson & White, 1978 
Katso myös
   Australopithecus afarensis Wikispeciesissä   Australopithecus afarensis Commonsissa 
Infobox OKNimi-testi OK: 
Australopithecus afarensis eli afrikkalainen etelänapina tai afarinapinaihminen on varhainen apinaihminen, jota monet tutkijat pitävät suvun Homo edeltäjänä. Toisaalta viimeaikaisten löytöjen myötä, kuten Kenyanthropus platyops -lajin myötä osa tutkijoista pitää etelänapinoita vain läheisenä sukulaishaarana. A. afarensis eli 3,9–3 miljoonaa vuotta sitten. Laji eli samaan aikaan tukevamman Paranthropus boisein kanssa, joka myöhemmin kuoli sukupuuttoon. Sen aivot olivat melko suuret, 387–550 cm³, se oli 105–151 cm pitkä ja painoi 30–40 kg. A. afarensista pidetään myös työkalujen keksijänä.[lähde? ]
Afarinapinaihmisestä löydetyistä fossiileista on nähtävissä, että vaikka lajin edustajilla oli pitkät ja vahvat käsivarret, niiden sormet ja varpaat olivat selvästi lyhyemmät kuin ihmisapinoilla. Se oli hyvä kiipeilijä, mutta kiipeily ei ollut sille yhtä tärkeää kuin ihmisapinoille. Uskotaankin, että afarinapinaihminen liikkui pääasiassa maassa. Lantion, reisiluun ja säären luut osoittavat, että afarinapinaihmiset liikkuivat usein neljää raajaa käyttäen, vaikka ne kykenivät kävelemään myös pystyasennossa.
Ravinto

Afarinapinaihmisen fossiileja on löydetty paljon, ja löydetyistä hampaista ja leuoista on voitu päätellä lajin käyttämää ravintoa. He söivät todennäköisesti pääasiassa hedelmiä, kasvinosia, pähkinöitä ja siemeniä, sekä niiden lisäksi toukkia, hyönteisiä, kaloja, pieniä selkärankaisia ja lintujen munia ja poikasia. Jotkut tutkijat arvelevat, että afarinapinaihmiset olisivat myös metsästäneet keskikokoista riistaa.
Löydöt > Lucy

Kuuluisa lajiin liittyvä Lucy-niminen löytö tehtiin 1974 Etiopiassa niin kutsutulta Alue 333:lta.[lähde? ] Nimensä tämä naarashominidi sai Beatlesin kappaleesta ”Lucy in the Sky with Diamonds”, jota Lucyn löytäneet tutkijat soittivat löytöä seuranneena iltana viettämissään juhlissa. Lucy eli noin 3,2 miljoonaa vuotta sitten. Lucyn löysivät Donald Johanson, Maurice Taieb, Yves Coppens ja Tim White. Luurankoa tutkittaessa selvisi, että 20-vuotias,[lähde? ] 105 cm korkuinen ja noin 26–29-kiloinen Lucy oli kuollut Etiopian savanneilla noin 3,2 miljoonaa vuotta sitten. Lucylla oli ollut pitkät, hyvin kehittyneet kädet ja lyhyet jalat. Vaikka Lucyn kädet olivat selvästi kiipeilyyn tarkoitetut, osoittivat lantio ja polven rakenne, että se oli kävellyt myös kahdella jalalla.
Löydöt > Selam

Vuonna 2006 Dikikasta, niin ikään Etiopiasta löydetty Selam ('rauha') on kenties kaikkien aikojen merkittävin hominidilöytö. Selam eli noin 3,3 miljoonaa vuotta sitten. Tästä 3-vuotiaana tulvivaan jokeen hukkuneesta etelänapinasta olivat jäljellä kokonainen kallo, leuka- ja niskaluut, ylävartalo selkärankoineen, suuri osa käsien ja jalkojen luista, polvi- ja lonkkaluita, osa kämmenestä ja käpertynyt sormi. Yksi merkittävimmistä säilyneistä luista on kuitenkin kieliluu (kurkunpään luu, joka tukee kurkun ja kielen lihaksia), jonka löytyminen on äärimmäisen harvinaista.
Aiheesta muualla

Lucy at the American Museum of Natural History in Manhattan
Ihmisen evoluutio
Bowmore

Bowmoren tislaamo
Bowmore ([boʊˈmɔr]) on skotlantilainen viskitislaamo, joka sijaitsee Islayn saarella Loch Indaalin kaakkoisrannalla. Bowmore on yksi vanhimmista toiminnassa olevista viskinvalmistajista; sen kerrotaan aloittaneen vuonna 1779. Tislaamon omistaa holdingyhtiö Morrison Bowmore Distillers Ltd, jonka omistaja on vuodesta 1994 ollut japanilainen juoma-alan yritys Suntory. Morrison Bowmore omistaa myös Auchentoshanin ja Glen Gariochin tislaamot ja tuottaa McClelland’s Single Malt -mallasviskisarjaa.
Bowmoren viskeissä käytetään Lagganjoen vettä ja tislaamo käyttää osittain edelleen perinteistä lattiamallastamoa, 40 prosenttia Bowmoren käyttämästä ohrasta mallastetaan itse. Loput tuotetaan Port Ellenin mallastamolla. Bowmoren mallasviskituotemerkkejä ikämerkittyjen tuotteiden lisäksi ovat muun muassa  Enigma, Legend,  Surf ja Darkest.
Aiheesta muualla

Kuvia tai muita tiedostoja aiheesta Bowmore Wikimedia Commonsissa
Bowmoren kotisivut
Morrison Bowmore Ltd:n kotisivut (Arkistoitu – Internet Archive)
Botha

Botha on sukunimi. Se on muun muassa seuraavien eteläafrikkalaisten henkilöiden sukunimi:
Adriaan Botha (s. 1977), pikajuoksija
Chad Botha (s. 1984), jalkapalloilija
Francois Botha (s. 1968), nyrkkeilijä
Johan Botha (s. 1974), keskimatkojen juoksija
Louis Botha (1862–1919), buurikenraali ja -poliitikko
Luki Botha (1930–2006), moottoriurheilija
Pieter Willem Botha (1916–2006), poliitikko ja Etelä-Afrikan pääministeri
Pik Botha (1932–2018), poliitikko
Ryan Botha (s. 1981), jalkapalloilija
Muut merkitykset

Blackburn Botha, brittiläinen kaksimoottorinen tiedustelukone ja torpedopommittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Botha”, voi hakea sivunnimihaulla, laajalla sivunnimihaulla tai tekstihaulla.
Bowling for Columbine

| Bowling for Columbine |
| --- | --- |

Ohjaaja:  Michael Moore
Käsikirjoittaja:  Michael Moore
Tuottaja:  Michael Moore
Säveltäjä:  Jeff Gibbs
Pääosat:  Michael Moore Matt Stone Charlton Heston Marilyn Manson
Valmistustiedot
Valmistusmaa:   Yhdysvallat
Tuotantoyhtiö:  MGM
Levittäjä:  United Artists Netflix Fandango at Home (käännä suomeksi)
Ensi-ilta:  11. lokakuuta 2002
Kesto:  120 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bowling for Columbine on Michael Mooren 119-minuuttinen dokumenttielokuva. Se on dokumentti yhdysvaltalaisten tuliasehulluudesta ja kyseenalaistaa amerikkalaista "kulttuuria". Elokuvan on levittänyt Sandrew Metronome. Suomen ensi-ilta oli 7. helmikuuta 2003. Elokuva palkittiin Oscarilla parhaasta dokumentista.
Aiheesta muualla

Bowling for Columbine Internet Movie Databasessa (englanniksi)
CHL Top Prospects Game

Julius Honka edusti Team Orria vuonna 2014.
CHL/NHL Top Prospects Game on vuosittain Canadian Hockey Leaguen järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä NHL:ään varattavat pelaajat Kanadan junioriliigoista WHL:stä, OHL:stä ja QMJHL:stä. Valinnat tähdistöotteluun tekevät NHL-seurojen toimitusjohtajat ja kykyjenetsijät. Vuosina 1992–1995 tähdistöottelu tunnettiin nimellä CHL All-Star Challenge. Ottelun yhteydessä järjestetään myös taitokilpailut.
Tähdistöottelun joukkueet ovat kulkeneet useimmiten Don Cherryn ja Bobby Orrin mukaan nimettyinä ja he ovat myös valmentaneet joukkueitaan. Vuodesta 1996 asti poikkeuksen joukkueisiin on tehnyt vuonna 2002 Tiger Williamsin ja Kelly Hrudeyn mukaan nimetyt joukkeet, vuonna 2005 John Davidsonin mukaan nimetty joukkue sekä vuonna 2007 Pat Burnsin valmentama Team Red ja Scotty Bowmanin valmentama Team White. Vuonna 2008 Team Redia valmensi Lanny MacDonald ja Mike Vernon ja Team Whitea Grant Fuhr ja Glenn Anderson.
Suomalaisista tähdistöottelussa ovat pelanneet Aki Seitsonen (2004), Jyri Niemi (2008), Tommi Kivistö (2009), Christopher Gibson (2011), Julius Honka (2014), Olli Juolevi (2016), Markus Niemeläinen (2016), Otto Somppi (2016), Henri Jokiharju (2017), Eemeli Räsänen (2017), Juuso Välimäki (2017), Lassi Thomson (2019) ja Kasper Puutio (2020). Lisäksi Olli Määttä valittiin otteluun vuonna 2012, mutta loukkaantuminen esti hänen osallistumisensa. Määttä, Honka, Juolevi, Välimäki ja Jokiharju ovat tulleet sittemmin varatuiksi ensimmäisellä kierroksella NHL:ään. Jyri Niemi saavutti vuonna 2009 taitokilpailussa kovimman lyöntilaukauksen tuloksella 158 km/h. Henri Jokiharju puolestaan teki vuonna 2017 edustamansa Team Cherryn 7–5-voittoon päättyneessä ottelussa kolme syöttöpistettä ja hänet palkittiin joukkueensa parhaana pelaajana.